# TDSB குடும்பத்தவர்களே,

இந்தக் கோடைகால விடுமுறையில் அனைவரும் மகிழ்ச்சியாக இருப்பீர்கள் என நாங்கள் எதிர்பார்க்கிறோம்!

2021-22 பாடசாலை ஆண்டுக்கு நேரில் கற்றலையா அல்லது மெய்நிகர் வழிக் கற்றலையா தெரிவுசெய்கிறீர்கள் என்பது பற்றிய தெரிவுப்படிவம் ஒன்றைப் பூர்த்திசெய்யும்படி ரொறன்ரோ கல்விச் சபை (TDSB) குடும்பத்தவர்களைக் கேட்கவிருக்கின்றது என்பது உங்களுக்குத் தெரியும்.

நாளைய தினமான, **ஆகஸ்ட் 5, வியாழக்கிழமை** அன்று, தெரிவுசெய்யும் படிவத்துக்கான இணைப்பு ஒன்றுடனான மின்னஞ்சல் ஒன்று உங்களுக்குக் கிடைக்கும் என்பதற்கான நினைவூட்டல் இது. நேரில் கற்றலையா அல்லது மெய்நிகர் வழிக் கற்றலையா தெரிவுசெய்கிறீர்கள் என்பது பற்றிய தெரிவுப்படிவத்தை ஆகஸ்ட் 5 வியாழக்கிழமைக்கும் ஆகஸ்ட் 12 வியாழக்கிழமைக்கும் இடையில் இணையத்தில் பூர்த்திசெய்ய வேண்டும். **தயவுசெய்து கவனியுங்கள்:** தெரிவுப்படிவம் தொடர்பான மின்னஞ்சல் TDSB@qemailserver.com என்ற முகவரியிலிருந்து வரும். ஆகஸ்ட் 5 அன்று, தயவுசெய்து மின்னஞ்சலைப் பார்த்திருங்கள், உங்களின் junk folderகளிலும் தேடிப்பாருங்கள்.

ஒவ்வொரு மாணவருக்குமான தனித்தனி மின்னஞ்சல்களும் தனித்தனி இணைப்புக்களும் குடும்பத்தவர்களுக்குக் கிடைக்கும். அவரவர்களுக்கு வழங்கப்பட்ட இணைப்புக்களைப் பயன்படுத்தித் தெரிவுசெய்யும் படிவத்தைக் குடும்பத்தவர்கள் பூர்த்திசெய்ய வேண்டும். பூர்த்திசெய்யப்பட்ட தெரிவுப் படிவம் ஆகஸ்ட் 12க்குள் எங்களுக்குக் கிடைக்காவிட்டால் நேரில் கற்கும் வகுப்புக்களில் மாணவர்கள் பதிவுசெய்யப்படுவார்கள்.

வரவிருக்கும் பாடசாலை ஆண்டுக்கு நாங்கள் தயாராகும்போது நீங்கள் வழங்கும் ஒத்துழைப்புக்கு மீண்டும் நன்றி. மாணவர்களை மீண்டும் பாடசாலைக்கு வரவேற்பதற்கு நாங்கள் ஆவலுடன் இருக்கின்றோம்!

மேலதிக தகவல்களுக்குத் தயவுசெய்து பார்வையிடுங்கள்:

www.tdsb.on.ca/School-Year-2021-22/Selection-Form/Additional-Information.